பூலாம்பாடி

பூலாம்பாடி (ஆங்கிலம்:Poolambadi), இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டம், வேப்பந்தட்டை வட்டத்தில் இருக்கும் ஒரு இரண்டாம் நிலைப்   பேரூராட்சி ஆகும்.

அமைவிடம்
பெரம்பலூர்  -  ஆத்தூர்  செல்லும் மாநில நெடுஞ்சாலை எண் 157-இல்,  பெரம்பலூரிலிருந்து  33 கிமீ தொலைவில் பூலாம்பாடி பேரூராட்சி உள்ளது. இதனருகே அமைந்த தொடருந்து நிலையம் 30  கிமீ தொலைவில் உள்ள ஆத்தூரில் உள்ளது. இதனருகில் உள்ள ஊர்கள் வீரகனூர் 8 கிமீ; அரும்பாவூர் 5 கிமீ தொலைவில் உள்ளது.

பேரூராட்சியின் அமைப்பு             
18.30 சகிமீ பரப்பும்,  15 வார்டுகளும்,    98  தெருக்களும்  கொண்ட இப்பேரூராட்சி   பெரம்பலூர் (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3004 வீடுகளும்,       10737 மக்கள்தொகையும் கொண்டது.

வெளி இணைப்புகள்
 பூலாம்பாடி பேரூராட்சியின் தொடர்புக்கு

ஆதாரங்கள்

பெரம்பலூர் மாவட்டத்தில் உள்ள பேரூராட்சிகள்